o načinih in postopkih za dajanje na razpolago lastnih sredstev iz naslovov sistema trgovanja z emisijami, mehanizma za ogljično prilagoditev na mejah in prerazporejenih dobičkov ter o ukrepih za zagotavljanje denarnih sredstev

(3) lastna sredstva iz naslovov sistema Evropske unije za trgovanje z emisijami, mehanizma za ogljično prilagoditev na mejah in odpadne plastične embalaže so povezana s politikami na področju okoljskih in podnebnih ukrepov;

Pravna podlaga za to uredbo je člen 322(2) Pogodbe o delovanju Evropske unije (PDEU). Navedena je tudi v členu 9 sklepa o virih lastnih sredstev (Sklep (EU, Euratom) 2020/2053). Predlog dopolnjuje uredbi o dajanju tradicionalnih lastnih sredstev ter lastnih sredstev iz naslovov DDV in BND na razpolago (Uredba (EU, Euratom) št. 609/2014) ter o dajanju lastnih sredstev iz naslova plastične embalaže na razpolago (Uredba (EU, Euratom) 2021/770). Nazadnje je povezan z uredbo o določitvi izvedbenih ukrepov za sistem virov lastnih sredstev, tj. sedanjo Uredbo (EU, Euratom) 2021/768, kakor je bila spremenjena.

Ta predlog dodaja praktične ureditve, sorazmerne in potrebne ukrepe za kontrolo, nadzor in pregled dodatnih novih virov lastnih sredstev, predlaganih v spremenjenem sklepu o lastnih sredstvih. V skladu s členom 311(4) Pogodbe o delovanju Evropske unije ga dopolnjujejo uredbe, ki določajo kontrolo in nadzor lastnih sredstev.

Predlog za spremembo Sklepa (EU, Euratom) 2020/2053 o sistemu virov lastnih sredstev Evropske unije, sprejet 22. decembra 2021, v proračun EU dodaja tri nove vire lastnih sredstev. Ti predlagani novi viri lastnih sredstev bodo temeljili na sistemu EU za trgovanje s pravicami do emisije toplogrednih plinov in mehanizmu za ogljično prilagoditev na mejah ter bodo vključevali nacionalni prispevek v proračun EU, ki temelji na deležu preostalih dobičkov multinacionalnih podjetij, kot so bili prerazporejeni državam članicam na podlagi direktive Sveta o izvajanju globalnega sporazuma o prerazporeditvi pravic do obdavčitve, ki jo bo Komisija predlagala v letu 2022 (v nadaljnjem besedilu: prerazporejeni dobički).

Člena 11 in 12 obravnavata dajanje lastnih sredstev iz naslova sistema EU za trgovanje z emisijami na razpolago. Člena 13 in 14 se nanašata na dajanje lastnih sredstev iz naslova mehanizma za ogljično prilagoditev na mejah na razpolago. Člena 15 in 16 se nanašata na dajanje lastnih sredstev iz naslova prerazporejenih dobičkov na razpolago.

Členi 7, 8 in 9 vsebujejo metode za izračun lastnih sredstev iz naslovov trgovanja z emisijami, mehanizma za ogljično prilagoditev na mejah in prerazporejenih dobičkov.

Člen 5 predloga („Knjiženje na račune in poročanje“) odraža člen 6 Uredbe (EU, Euratom) št. 609/2014 in ga prilagaja potrebam novih virov lastnih sredstev.

Člen 4 predloga („Učinek na lastna sredstva iz naslova bruto nacionalnega dohodka“) zagotavlja dopolnilno naravo lastnih sredstev iz naslova bruto nacionalnega dohodka. Dopolnjuje člen 5 Uredbe (EU, Euratom) št. 609/2014 tako, da določa, da se znesek lastnih sredstev iz naslova bruto nacionalnega dohodka izračuna po tem, ko se dodajo prihodki iz vseh drugih že obstoječih in novih lastnih sredstev. Poleg tega zagotavlja, da se pri knjiženju lastnih sredstev iz naslova bruto nacionalnega dohodka na račune in njihovem dajanju na razpolago upoštevajo bruto znižanja, odobrena v sklepu o virih lastnih sredstev.

Člen 2 predloga („Shranjevanje dokazil“): določbe so enake določbam člena 3 Uredbe (EU, Euratom) št. 609/2014, pri čemer se razlikuje med določbami o virih lastnih sredstev iz naslova sistema Evropske unije za trgovanje z emisijami ter določbami o lastnih sredstvih iz naslovov mehanizma za ogljično prilagoditev na mejah in prerazporejenih dobičkov.

Instrument, ki ga je treba uporabiti, v členu 322(2) PDEU ni določen. Vendar člen 9(3) Sklepa Sveta (EU, Euratom) 2020/2053 od držav članic zahteva, da dajo Komisiji sredstva na razpolago „v skladu z uredbami“, sprejetimi na podlagi člena 322(2) PDEU. Poleg tega sta uredba za dajanje tradicionalnih lastnih sredstev ter lastnih sredstev iz naslovov DDV in BND na razpolago (Uredba (EU, Euratom) št. 609/2014) in uredba o dajanju novih lastnih sredstev iz naslova odpadne plastične embalaže (Uredba (EU, Euratom) 2021/770) v obliki uredb.

Namen predloga je povečati predvidljivost za države članice pri dajanju lastnih sredstev na razpolago proračunu EU in sprejeti postopke za reševanje sporov. Predlog je skladen z načelom sorazmernosti, ker ne presega tistega, kar je potrebno, in je sorazmeren za zadovoljivo doseganje zastavljenega cilja.

o načinih in postopkih za dajanje na razpolago lastnih sredstev iz naslovov sistema trgovanja z emisijami, mehanizma za ogljično prilagoditev na mejah in prerazporejenih dobičkov ter o ukrepih za zagotavljanje denarnih sredstev

Kar zadeva lastna sredstva iz naslova prerazporejenih dobičkov, se ta uredba uporablja od prvega dne datuma začetka uporabe v obdobju, ki se začne po zadnjem dnevu obdobja za prenos [direktive o izvajanju globalnega sporazuma o prerazporeditvi pravic do obdavčitve], ali od dneva začetka veljavnosti in učinkovanja večstranske konvencije, pri čemer se upošteva poznejši datum.

Uredba se bo uporabljala retroaktivno od 1. januarja 2023 za lastna sredstva na podlagi členov 10 in 3d sistema Evropske unije za trgovanje z emisijami (upravljavci nepremičnih naprav in operaterji zrakoplovov). Kar zadeva novi sistem trgovanja z emisijami, ki zajema stavbe in cestni promet, se uporablja od prvega dne, ki sledi zadnjemu dnevu obdobja za prenos Direktive (EU) [XXX] o spremembi Direktive 2003/87/ES.

Člen 20 („Zahteve pri upravljanju denarnih sredstev in izvrševanja plačilnih nalogov“) se nanaša na člena 14 in 15 Uredbe (EU, Euratom) št. 609/2014.

Člen 19 uvaja postopek pregleda v primeru očitnega nesoglasja med državo članico in Komisijo glede popravkov in prilagoditev lastnih sredstev iz naslovov mehanizma za ogljično prilagoditev na mejah in prerazporejenih dobičkov. V tem novem postopku so določeni jasni roki in obveznosti za države članice in tudi za Komisijo. Zagotavlja konstruktiven dialog o zadevnih spornih zneskih in si prizadeva za lažje doseganje soglasja med obema stranema.

Člen 18 državam članicam omogoča, da dajo zneske, povezane s popravki in prilagoditvami lastnih sredstev iz naslovov mehanizma za ogljično prilagoditev na mejah in prerazporejenih dobičkov, na razpolago s pridržkom.

ob upoštevanju mnenja Evropskega računskega sodišča,

ob upoštevanju naslednjega:

(1)Sklep Sveta (EU, Euratom) 2020/2053, kakor je bil spremenjen s Sklepom Sveta [XXX], kot nove vire lastnih sredstev uvaja sistem trgovanja z emisijami (v nadaljnjem besedilu: lastna sredstva iz naslova sistema trgovanja z emisijami), vzpostavljen z Direktivo 2003/87/ES Evropskega parlamenta in Sveta, mehanizem za ogljično prilagoditev na mejah (v nadaljnjem besedilu: lastna sredstva iz naslova mehanizma za ogljično prilagoditev na mejah), vzpostavljen z Uredbo (EU) [XXX] Evropskega parlamenta in Sveta, in delež preostalih dobičkov največjih in najbolj dobičkonosnih multinacionalnih podjetij, prerazporejen državam članicam (v nadaljnjem besedilu: lastna sredstva iz naslova prerazporejenih dobičkov), kot je določeno v [direktivi o izvajanju globalnega sporazuma o prerazporeditvi pravic do obdavčitve]. Tudi lastna sredstva iz naslovov sistema trgovanja z emisijami, mehanizma za ogljično prilagoditev na mejah in prerazporejenih dobičkov (v nadaljnjem besedilu skupaj: novi viri lastnih sredstev) bi morala biti Uniji dana na razpolago pod najboljšimi možnimi pogoji in zato bi bilo treba za države članice določiti pravila za dajanje teh sredstev na razpolago Komisiji.

(2)Uredba Sveta (EU, Euratom) št. 609/2014 vsebuje določbe o dajanju lastnih sredstev na razpolago Komisiji in o upravnih ureditvah, ki so skupne drugim virom lastnih sredstev. Podobne določbe bi bilo treba po potrebi določiti tudi za nove vire lastnih sredstev.

(3)Države članice bi morale Komisiji omogočiti dostop do dokumentov in podatkov, potrebnih za izvajanje pooblastil, ki jih ima v zvezi z lastnimi sredstvi Unije, ter ji te dokumente in podatke po potrebi poslati. Zlasti bi morale države članice zagotoviti pošiljanje rednih poročil o lastnih sredstvih Komisiji.

(4)Veljavno stopnjo lastnih sredstev iz naslova bruto nacionalnega dohodka (BND) bi bilo treba izračunati po seštetju prihodkov iz vseh drugih virov lastnih sredstev iz Sklepa Sveta (EU, Euratom) 2020/2053, iz finančnih prispevkov za dodatne raziskovalne in tehnološkorazvojne programe ter iz drugih prihodkov.

(5)Da bi se zmanjšalo upravno breme za države članice in Komisijo pri dajanju lastnih sredstev iz naslova sistema trgovanja z emisijami na razpolago, bi morale države članice zagotoviti, da dajo dražbeni sistemi delež plačila, ki izhaja iz prodaje pravic na dražbi v skladu z Uredbo Komisije (EU) št. 1031/2010, na razpolago Komisiji s prenosi iz klirinških sistemov ali poravnalnih sistemov, povezanih s temi sistemi.

(6)Zagotoviti je treba, da se da Komisiji na razpolago delež prihodkov od pravic, ki niso bile prodane na dražbi. Če se države članice odločijo, da pravic ne bodo prodale na dražbi, bi morala Komisija izračunati ustrezne zneske. Komisija bi morala te zneske vpoklicati, države članice pa bi jih morale dati na razpolago vsak mesec v tekočem proračunskem letu.

(7)Upoštevati je treba učinek solidarnostnega mehanizma za prilagoditev. Za lastna sredstva iz naslova sistema trgovanja z emisijami se lahko za države članice uporabi najvišji ali najnižji možni prispevek. V zneskih, ki jih Komisija vpokliče in jih dajo države članice vsak mesec na razpolago, bi moral biti upoštevan ustrezen pozitiven ali negativen učinek.

(8)Da bi se upošteval cikel izvajanja mehanizma za ogljično prilagoditev na mejah, bi bilo treba lastna sredstva iz naslova mehanizma za ogljično prilagoditev na mejah, dati na razpolago enkrat letno, tako da se zapadli zneski knjižijo februarja drugega leta, ki sledi tekočemu letu, na račun, odprt v ta namen v skladu z Uredbo (EU, Euratom) št. 609/2014.

(9)Lastna sredstva iz naslova prerazporejenih dobičkov bi morala biti dana na razpolago mesečno v letu, ki sledi letu, v katerem je vsaka država članica poslala svoje letno poročilo o zneskih preostalih dobičkov, ki so jim bili prerazporejeni, kot so jih prijavila multinacionalna podjetja na podlagi [direktive o izvajanju globalnega sporazuma o prerazporeditvi pravic do obdavčitve].

(10)Postopek za izračun obresti bi moral zlasti zagotoviti, da so lastna sredstva dana na razpolago pravočasno in v celoti. Države članice bi morale v primeru zamude pri vknjižbi lastnih sredstev na račune plačati obresti. V skladu z načelom dobrega finančnega poslovodenja bi bilo treba zagotoviti, da stroški izterjave obresti na lastna sredstva, ki se dajo na razpolago z zamudo, ne presegajo zneska dolgovanih obresti.

(11)Da se omogoči prekinitev obdobja, za katero tečejo obresti, bi bilo treba v primeru nesoglasja med državami članicami in Komisijo glede popravkov in prilagoditev za lastna sredstva iz naslova mehanizma za ogljično prilagoditev na mejah ter iz naslova prerazporejenih dobičkov uvesti tudi določbe, ki bodo odražale sedanjo prakso plačil s pridržki za zneske lastnih sredstev, dolgovanih v proračun Unije, kar bi državam članicam omogočilo, da proti Komisiji vložijo tožbo zaradi neupravičene obogatitve v skladu s členom 268 in členom 340(2) PDEU. Vendar bi moralo plačilo, izvršeno s pridržkom, ostati izjema. Sodna praksa Sodišča Evropske unije v zvezi s členi 258 do 260 PDEU se še naprej v celoti uporablja.

(12)V primeru nesoglasja med državami članicami in Komisijo glede popravkov in prilagoditev lastnih sredstev iz naslovov mehanizma za ogljično prilagoditev na mejah in prerazporejenih dobičkov bi bilo treba uvesti postopek pregleda, da se izboljša preglednost in zagotovi učinkovito reševanje sporov.

(13)Da bi se omogočila pravilna uporaba finančnih pravil v zvezi z lastnimi sredstvi, bi bilo treba vključiti določbe, ki zagotavljajo tesno sodelovanje med državami članicami in Komisijo v ustreznem odboru.

(14)Za zagotovitev enotnih pogojev izvajanja te uredbe bi bilo treba na Komisijo prenesti izvedbena pooblastila za določitev obrazcev za poročila o lastnih sredstvih. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta.

(15)Za sprejetje izvedbenih aktov o določitvi obrazcev za poročila o lastnih sredstvih bi bilo treba zaradi tehnične narave teh aktov uporabiti svetovalni postopek.

(16)Zaradi doslednosti bi morala ta uredba začeti veljati isti dan kot Sklep Sveta 20xx/xxxx/EU, Euratom in bi jo bilo treba uporabljati od 1. januarja 2023. Člen 2(3), člen 5(5) ter členi 9, 15 in 16 bi se morali uporabljati od datuma začetka uporabe [direktive o izvajanju globalnega sporazuma o prerazporeditvi pravic do obdavčitve] ali od dneva začetka veljavnosti in učinkovanja večstranske konvencije, pri čemer se upošteva poznejši datum –

SPREJEL NASLEDNJO UREDBO: